Dammes iela

Dammes iela ir iela Rīgā, Pārdaugavā, Kurzemes rajonā, Imantā. Kopējais ielas garums ir 900 metri un tā sastāv no 4 braukšanas joslām (divas atsevišķas brauktuves, katrā pa 2 joslām). Tā sākas krustjumā ar Anniņmuižas bulvāri un Dumbrāja ielu un beidzas krustojumā ar Kurzemes prospektu.

Dammes ielā ir daudzstāvu sērijveida dzīvojamo namu apbūve, kā arī atsevišķas sabiedriskas celtnes (tirdzniecības centri).

Vienīgais sabiedriskā transporta veids, kas kursē pa Dammes ielu, ir 1. tramvaju maršruts. Dammes ielas galā pie Kurzemes prospekta atrodas arī 1. tramvaju maršruta galapunkts "Imanta".

 Vēsture 
Ielas nosaukums atvasināts no agrāko Dammesmuižas un Mazās Dammesmuižas ieliņu nosaukumiem, kas izzudušas Imantas dzīvojamā masīva celtniecības laikā. Ar šādu nosaukumu iela izveidota 1968. gadā, bet 1974. gadā pārsaukta par Sergeja Ļuļina ielu.Imantas ielu katalogs (J - P) Cita Rīga Nosaukumu atguvusi 1991. gadā.

Nosaukta Dammes muižu vārdā. Lielā Dammes muiža atradusies mūsdienu Slokas un Kleistu ielu krustojumā, un Mazā Dammes muiža atradusies mūsdienu Slokas un Dammes ielu rajonā.Citas Imantas muižas Cita Rīga

 Ielu savienojumi 
Dammes iela ir savienota ar šādām ielām:
 Dumbrāja iela
 Anniņmuižas bulvāris
 Slokas iela
 Kurzemes prospekts

 Skatīt arī 
 Imanta


 Atsauces 

Kategorija:Ielas Imantā
Kategorija:Kurzemes rajons